Troms Fylkes Kommunistblad

Troms Fylkes Kommunistblad var en norsk avis som ble utgitt i Tromsø ved årsskiftet 1923 - 1924, i den politiske turbulensen etter den store splittelsen i Arbeiderpartiet og stiftelsen av Norges Kommunistiske Parti.

Etter partisplittelsen fikk NKP først hånd om Tromsøs sentrale arbeideravis Nordlys, men allerede 15. november tok Arbeiderpartiet over denne avisen. NKP svarte umiddelbart med å lansere sin egen avis: Troms Fylkes Kommunistblad.

NKPs avis rakk imidlertid bare å komme ut med ett nummer i 1923, for etter to utgaver av Nordlys i AP-regi klarte «nykommunistene» igjen å erobre denne avisen. Nordlys var nå på NKPs hender fram til 20. januar 1924. Da tok Arbeiderpartiet nok en gang over avisen, og denne gangen for godt.Side 164-165. Einhart Lorenz: Det er ingen sak å få partiet lite. NKP 1923–1931,  Pax, Oslo (1983) ISBN 82-530-1255-1.  

NKP måtte for annen gang ty til Troms Fylkes Kommunistblad, som de mente å gi ut to ganger i uka. Avisen fikk imidlertid et kort liv. Etter bare seks nummer gikk den inn 23. februar 1924.Side 88. Einhart Lorenz: NKPs presse i 1920-årene, Tidsskrift for arbeiderbevegelsens historie 1/1979, Pax, Oslo ISBN 82-530-0957-7

Redaktør for avisen var Peder Kåsmoli.

Referanser

Kategori:Partiaviser (Norges Kommunistiske Parti)
Kategori:Aviser etablert i 1923
Kategori:Aviser nedlagt i 1924
Kategori:Kommunisme i Norge
Kategori:Kultur i Tromsø
Kategori:Tromsøs historie